Rotan häkki on rotan reviiri ja sen mukaan myös merkattu. Jotta hajusta ei tule liian pistävä, rotan häkki suositellaan puhdistamaan joka viides päivä. Poista kuivike ja puhdista häkki juoksevan veden alla, esimerkiksi kylpyammeessa tai suihkussa. Pinttyneet hajut lähtevät etikalla tai sitruunahapolla. Älä käytä astianpesuainetta. Hajustamatonta saippuaa voi käyttää. Muista puhdistaa myös rotan häkin sisustus.